Man vra borgtog ná bakkie in padblokkade inploeg | Maroela Media
'n Foto van die ongelukstoneel. Foto: Verskaf
Die twee beamptes, Winnie Mokgolo (35) en Sophie Ngoasheng (45), is verlede Maandagaand dood toe Pretorius na bewering met sy Toyota Hilux-dubbelkajuitbakkie in Witkoppenweg in 'n groep beamptes, sowel as 'n BMW, 'n Hyundai en 'n Porsche wat deur die beamptes afgetrek is, ingeploeg het. Talle mense is beseer.
Luyanda Longwe, woordvoerder van die stad se kantoor vir openbare veiligheid, het gesê Pretorius is sedert die voorval in aanhouding en het Donderdag sy borgtogaansoek in die in die Alexandra-streekhof gebring.
"Die beskuldigde se prokureur het tydens die aansoek aangevoer dat prima facie-bewyse oor sy kliënt se alkoholperk, wat byna ses keer oor die wettige perk was, nie beslissend is dat Pretorius tydens die voorval onder die invloed bestuur het nie," het Longwe gesê.
"Ingevolge dié argument het die landdros verdere bewyse versoek en die aansoek tot môre [Vrydag] uitgestel," het Longwe gesê.
Pretorius bly in aanhouding. Longwe het gesê die families van die oorledenes was emosioneel toe hulle die beskuldigde van aangesig tot aangesig teëgekom het.
Ek stem saam met die staat. Geen borgtog vir hierdie ou nie. Hy is ń gevaar op die pad. My afleiding is dat hy besope was en nog gejaag het ook. So iemand moet defnitief nie weer op die pad losgelaat word nie want hy gaan weer oortree met dieselfde gevolge.
Ek voel vreeslik jammer vir die 2 x metro lede se familie. Maar nog steeds is drank wettig in die openbaar maar behoede jou as jy rook in die openbaar, rook het nog nooit 'n ongeluk veroorsaak waar mense oorlede is nie!!! DRANK VEROORSAAK DRIE KWART VAN ONS PAAIE SE ONGELUKKE, verbied drank in openbare plekke!!!!!!
geen borg. sluit hom toe
Een aand van te veel drink wat die res van sy lewe opgefoeter het. Dink mooi. Dit is dit nie werd nie.